Першым этапам работы над праблемай выхавання ў навучэнцаў ІІ ступені агульнай сярэдняй адукацыі ўсведамлення сябе як носьбіта моўнай і маўленчай культуры праз удзел у тэатральным калектыве стала вывучэнне спецыяльнай метадычнай літаратуры. Далей у рамках рэалізацыі інавацыйнага праекта была распрацавана сістэма заняткаў для ўдзельнікаў тэатральнага гуртка. Структура заняткаў па беларускім вусным маўленні складаецца з маўленчай размінкі: дзецям прапаноўваюцца некалькі слоў, у якіх ёсць гук, які вывучаецца, далей фіксуецца яго правільнае вымаўленне, якое замацоўваецца чытаннем вершаў, лічылак і скорагаворак. Потым ідзе лексічная работа і аўдзіраванне, размова на беларускай мове з выкарыстаннем зададзенай лексікі (значэнне кожнага слова тлумачыцца), а потым — чытанне і спантаннае інсцэніраванне беларускіх казак. Ролі чытальнікаў і акцёраў пастаянна мяняюцца.